Russiese Mag van Onbemande Stelsels

Die Russiese Mag van Onbemande Stelsels (Russies: Войска беспилотных систем [ВБС], [[Transliterasie|getranslitereer: Woiska bespilotnich sistem [WBS]) is 'n tak van die Russiese Gewapende Magte, toegewy aan hommeltuigoorlogvoering. Die tak is op 12 November 2025 gestig.

Die onbemandestelselmag voer hommeltuigoorlogvoering uit met behulp van onbemande militêre hommeltuie op land, see en in die lug. Die stigting van die WBS is 'n formele erkenning deur die Russiese weermag van die sentraliteit van hommeltuigoorlogvoering en outonome stelsels in hedendaagse konflikte, sowel as Moskou se pogings om opleiding, magstruktuur, ontwikkeling en voorsiening met betrekking tot hommeltuigoorlogvoering te herorganiseer.

Geskiedenis
Die idee om 'n aparte militêre tak van die Russiese weermag te stig wat toegewy is aan onbemande stelsels dateer terug na 16 Desember 2024. Die minister van verdediging, Andrei Belojoesof, het by daardie geleentheid verklaar dat die tak in die derde kwartaal van 2025 gestig sou word, met 'n omvang wat verder strek as die onbemande lugvoertuie (UAV). In Junie 2024 het Oekraïne reeds sy eie onbemandestelselmag geskep, aangesien hommeltuigoorlogvoering 'n sentrale faset van die Russies-Oekraïense oorlog geword het.

Volgens die Instituut vir die Studie van Oorlog het Rusland reeds teen die einde van Januarie 2025 begin om afsonderlike militêre hommeltuigeenhede te skep, met die eerste hommeltuigregiment wat by die 2025 Moskou-oorwinningsdagparade vertoon is. In Junie 2025 het die Russiese president Wladimir Poetin 'n beroep gedoen op 'n vinnige ontwikkeling van die onbemandestelseltak.

Op 12 November 2025 het die adjunkhoof van die Mag van Onbemande Stelsels, kolonel Sergei Isjtoeganof, aangekondig dat die tak sy stigting voltooi het en ten volle operasioneel is.

Volgens die Russiese militêre joernalis Dmitri Stesjin het die stigting van die mag vinniger plaasgevind as ander takke, nadat dit voortgebou het op die vordering wat deur die DPR en LPR Volksmilisie gemaak is.

Sending
Die Konflik-intelligensiespan het voorgestel dat die nuwe tak verantwoordelik sou wees vir gesentraliseerde opleiding en voorsiening vir hommeltuigoperateurs, sowel as gevegsontleding en navorsing en die ontwikkeling van nuwe stelsels, terwyl die eenhede ondergeskik sou wees aan verskeie gewapendemagformasies.

Struktuur
duimnael|Vlag van die Onbemande Stelselmagte.
Volgens die Belojoesof is die mag 'n onafhanklike tak van diens: nie 'n volwaardige gewapende mag nie, maar steeds direk onder die algemene staf van die Gewapende Magte van die Russiese Federasie. Vanaf November 2025 is die grootte van die tak geraam op ongeveer 10 000–20 000 dienspligtiges. gelykstaande aan die lugmag en die strategiese vuurpylmag.

Volgens kolonel Isjtoeganof sluit die WBS volledig georganiseerde regimente, eenhede en 'n aangewese bevelstruktuur in. 'n Gespesialiseerde onderwysinstelling vir hierdie troepe gaan gestig word. Die Sentrum vir Gevorderde Onbemande Tegnologieë "Rubicon" is die belangrikste eenheid van die tak.

Aktiewe eenhede
 20px 7de Afsonderlike Verkenningsregiment van Onbemande Stelsels
 75ste Afsonderlike Regiment van Onbemande Stelsels
 77ste Afsonderlike Regiment van Onbemande Stelsels 
 20px Sentrum vir Gevorderde Onbemande Tegnologie "Rubicon"
 20px GROM "Cascade"
 20x20px Spesiale Doelwit Sentrum "Bars-Sarmat" (voorheen BARS Vrywilligersafdeling "Sarmat")

Toerusting
Die mag is hoofsaaklik toegerus met onbemande lugvoertuie (beide FPV en veseloptiese hommeltuie), maar ook met onbemande stelsels op die grond en onbemande bote.

Die WBS'e is ontwerp om verskillende tipes onbemande stelsels in 'n enkele organisatoriese struktuur te integreer, wat getaak is om verskeie gevegsendings uit te voer.

Sien ook
Oekraïense Mag van Onbemande Stelsels

Verwysings

Kategorie:Rusland
Kategorie:Russiese inval in Oekraïne, 2022